রোহিঙ্গা শিশুদের আগুনে নিক্ষেপ করা হয়েছে: জাতিসংঘ
জাতিসংঘের ফ্যাক্ট ফাইন্ডিং মিশনের সদস্য রাধিকা কুমারাস্বামী বলেছেন, মিয়ানমারে রোহিঙ্গা মুসলিম শিশুদের আগুনে নিক্ষেপ করার মতো বর্বরোচিত নির্যাতনের ঘটনা ঘটেছে।







আনাদোলু সংবাদ সংস্থাকে দেয়া এক সাক্ষাৎকারে রাধিকা বলেন, মিয়ানমারের রাখাইনে প্রথমে রোহিঙ্গা যুবকদের হত্যা করা হয়। 




এর পর রোহিঙ্গা নারী ও কন্যাদের ওপর ভয়াবহ যৌন নির্যাতন চালানো হয়। বড় বড় ভবনে ও আটককেন্দ্রে এসব পরিকল্পিত অপরাধ চালানো হয়। 
এ ছাড়া রোহিঙ্গা শিশুদের বাবা-মা থেকে পৃথক করা হয়। এমনকি কখনও কখনও তাদের আগুনে ছুড়েও ফেলা হয়, বলেন তিনি। 
রাধিকা বলেন, আমরা মিয়ানমারের ছয়জন জেনারেলকে চিহ্নিত করেছি, যাদের বিরুদ্ধে যুদ্ধাপরাধ, গণহত্যা ও মানবতাবিরোধী অপরাধে তদন্ত চালাতেই হবে।
তিনি আরও বলেন, রোহিঙ্গাদের ফিরিয়ে নিতে মিয়ানমার সরকারের ওপর চাপ সৃষ্টি করতে হবে। তাদের স্বাভাবিক ও স্থিতিশীল জীবন নিশ্চিত করতে হবে।

জাতিসংঘের ফ্যাক্ট ফাইন্ডিং মিশনের সদস্য রাধিকা কুমারাস্বামী বলেছেন, মিয়ানমারে রোহিঙ্গা মুসলিম শিশুদের আগুনে নিক্ষেপ করার মতো বর্বরোচিত নির্যাতনের ঘটনা ঘটেছে।